As die ANC-leierskap die helfte van die tyd wat hulle in die hof spandeer, wei aan die probleme van Suid-Afrika, het ons dalk ‘n beter kans gehad.
Mense word links en regs gedagvaar, beskuldig, beswadder, met die swaar hand van die reg gedreig.
In die ou tyd het ons altyd neergesien op Amerika as die land waar mense mekaar met die geringste rede bestook met siviele sake. Kry jou kind ‘n dooie vlieg in sy McDonalds-hamburger? Raak mamma se bors-inplanting septies? Jy kan aftree op die geld.
Natuurlik is daar niks mee verkeerd om van die hof gebruik te maak wanneer iemand jou te na gekom het nie. Tog jammer dat hierdie soort optrede gewoonlik onmoontlik is vir ons gewone sterflinge. Om te sue, en gesue te word, is die voorreg van die superrykes.
Skynbaar ‘n aparte issue, maar verlede week was ek stomgeslaan toe ek op Sky News sien van ‘n groep sokker-geesdriftiges wat aangekla is deur die staat omdat hulle op CCTV-kameras betrap is waar hulle rassistiese en anti-gay-slagspreuke skreeu tydens ‘n sokkerwedstryd.
Natuurlik is dit reg so — hulle was skuldig aan laakbare gedrag — maar is rassisme en seksisme nie sentimente wat eerder op ‘n ander manier uit die samelewing verwyder moet word as deur dwang nie?
Gestel daar was CCTV-kameras in die teatersaal waar die toneelstuk â€œOns vir Jou” onlangs opgevoer is. Die Suid-Afrikaanse regering sou baie maklik op grond van sulke footage kon sien en hoor watter Suid-Afrikaners hulle moet verdink van ver-regse idee’s. Kyk maar net wie’s die ouens wat die hardste hande-klap!
Ek weet nie van julle nie, maar hierdie soort ding laat my moerse ongemaklik voel.
Onlangs het ek bande verbreek met ‘n gesin in Pretoria omdat ek hulle geselsskap ervaar as rassisties. Ek wil nie hÃª dat hulle by my moet kom kuier nie, omdat ek doodeenvoudig nie wil hÃª my kinders moet blootgestel word aan die k-woord nie.
Nooit, in my wildste drome, het dit egter by my opgekom om hiedie mense aan te kla of selfs te daag voor die Menseregtekommissie nie. Hulle opinies is hulle saak. Hoe laakbaar ek dit ook al vind, hulle mag in hul eie huis voel soos hulle voel en praat soos hulle praat. Solank hulle my uitlos.
Hier’s nog ‘n voorbeeld van wat ek bedoel. Verlede maand, toe ek deur ‘n hof in NamibiÃ« vrygespreek word nadat ek in die selle gegooi is as gevolg van ‘n doeane-fout, is ek deur my prokureur ingelig dat ek, indien ek die Namibiese regering sou dagvaar, ek ’n goeie kans sou hÃª om weg te stap met maklik ‘n halfmiljoen.
Hoekom wou ek dit nie doen nie? Dis moeilik om te sÃª.
Ek kon nie help om te dink aan Madiba nie. Wat sou van ons demokrasie geword het as hy die destydse regering gedagvaar het vir pyn en lyding. Ek was maar iets soos drie ure toegesluit. Goed en wel, dit was ‘n horribale kak ondervinding. En ja, ek sou nie jok as ek sou sÃª ek is getraumatiseerd as gevolg daarvan nie. Maar Madiba was binne vir sewe-en-twintig jaar. Dit sou sekerlik sy goeie reg gewees het om ‘n siviele saak te maak.
So ‘n saak sou Mnr. Nelson Mandela ryk kon maak.
Maar wat dan van die Springbokspan? Wat dan van die ideaal van versoening? Wat dan van alles waarvoor hy staan?
Ons is nie Amerikaners nie. Darem nog nie. En hoe die ideal van die reÃ«nboognasie ook al verflou het, kan ek nie help om nog te hoop dat vergifnis en grootmoedigheid in ons land eindelik sal seÃ«vier bo kleinlike wraaksug nie…